ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660016713 

ขอให้แก้ไขปัญหาเหตุเดือดร้อนรำคาญกรณี เสียงดังรบกวนและฝุ่นละอองฟุ้งกระจายจากการทำเฟอร์นิเจอร์ บริเวณ (ไม่ทราบบ้านเลขที่แน่ชัด) ซอยเพชรเกษม 110 แยก 4 แขวงหนองค้างพลู เขตหนองแขม กรุงเทพมหานคร จุดสังเกต อยู่ใกล้กับมหาวิทยาลัยธนบุรี แขวงหนองค้างพลู เขตหนองแขม กรุงเทพมหานคร หากขับรถผ่านหน้ามหาวิทยาลัยดังกล่าว ให้เลี้ยวที่สี่แยก(สี่แยกไม่มีชื่อ) ด้านขวามือตรงเข้ามาและจะพบกับหัวมุมสามแยก(สามแยกไม่มีชื่อ) โดยบริเวณบ้านดังกล่าวจะเป็นบ้าน 2 ชั้น มีใต้ถุนบ้านที่เอาไว้ทำเฟอร์นิเจอร์  และมีต้นมะม่วงห้าวมะนาวโห่อยู่หน้าบ้าน (ตามผู้ร้องแจ้ง) เนื่องจากผู้ร้องแจ้งว่า ช่วงก่อนสงกรานต์ เวลาประมาณ 09.00 เป็นต้นไป บริเวณดังกล่าวได้มีการนำไม้และของที่ใช้สำหรับการทำเฟอร์นิเจอร์ โดยมีการใช้เลื่อยไฟฟ้าเพื่อใช้ตัดไม้ประกอบเฟอร์นิเจอร์ส่งเสียงดังรบกวนเป็นประจำทุกวัน ในบางวันก็จะทำงานจนถึงเวลาประมาณ 19.00 -20.00 น. ซึ่งในวันอาทิตย์เป็นวันหยุดพักผ่อนแต่บริเวณบ้านหลังดังกล่าวก็ยังมีการทำเฟอร์นิเจอร์ อีกทั้งบ้านของผู้ร้องประสบปัญหาฝุ่นละอองจากการตัดไม้ประกอบเฟอร์นิเจอร์ ที่พัดมาตามทิศทางของกระแสลมและเข้ามายังบ้านผู้ร้องที่อยู่บริเวณใกล้เคียง สร้างความเดือดร้อนรำคาญเป็นอย่างมาก ทั้งผู้ร้องและประชาชนที่พักอาศัยอยู่ใกล้เคียงไม่สามารถนอนหลับพักผ่อนได้เพียงพอ เบื้องต้นผู้ร้องเคยแจ้งกับทางเจ้าหน้าที่ตำรวจในพื้นที่แล้ว ซึ่งได้มีเจ้าหน้าที่ตำรวจลงพื้นที่มาตรวจสอบบริเวณบ้านหลังดังกล่าวแล้ว โดยบ้านหลังดังกล่าวนั้นก็ได้แจ้งให้กับเจ้าหน้าที่ตำรวจว่า "มีความจำเป็นที่จะต้องนำงาน(ทำเฟอร์นิเจอร์)กลับมาทำที่บ้าน" จนถึงปัจจุบัน วันที่ 23 เมษายน 2566 ผู้ร้องก็ยังได้รับปัญหาจากกรณีดังกล่าวอยู่เหมือนเดิม จึงประสงค์ให้หน่วยงานที่เกี่ยวข้องดำเนินการแก้ไขปัญหาดังกล่าว เพื่อบรรเทาความเดือดร้อนให้แก่ประชาชนต่อไป

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata